"...głymboko w zadku...". fot. FJD
”...”WYMIANA” sie mianuje...”. fot. FJD
"Gdo sie za swój jynzyk wstydzi takim niech sie każdy brzidzi" .
SZPACYRKYM PO CIESZYNIE
"Moja ty słodko cieszyńsko mowo
być zawsze do prawjynio gotowo
a jak cie uż żodyn nie bydzie rozumioł
to jyny wiater bydzie po naszymu szumioł"
POZÓR! Kiery nimo chynci tego czytać, abo kansi wraził łokulory, abo mo moc roboty i łoczy go bolóm to se może tego posłóchać jak prziciśnie ”kursywom” na tóm czornóm szczałke w tej szarej kostce, kierom nóndzie zaroz pod spodkym.
Sie kansi zafajczy
I tak my szpacyrowali aż my znaszli sie przi chałupie w kierej urzyndujóm fajermóni s Krasnej. Czegosi tu nie rozumiym, bo to jejich depo je jakisi plaskate i nie wiym jako abo skónd sie dziwajóm jak sie kansi zafajczy. Insze depa majóm jakisi przibudówki, kiere majóm takóm zwyżke coby śni było cosi widzieć i potym narobić larma: GORE! GORE! GORE! Nie widać też tam żodnych wielkich dwiyrzi przez kiere mógłoby wjechać do postrzodka wielki fajermóński auto. Szyld jednakowóż majóm OSP Krasna-Cieszyn i trzeja nóm wierzić w jejich chynci do gaszynio łognia. Zawsze fajermóni swoji depo mieli też dlo ludzi i robili w lecie rozmajte festyny a ci co majóm wiynkszóm sale to aji wiesiela. Słyszołech, że uż łod łóńskigo roku sie im to nie kalkulyruje, bo każde przedane piwo, szwiertke kwitu i zagrzoty wórszt muszóm wklepać do kasy fiskalnej, coby nieskorzij s tego eszcze zapłacić jakisi procynta do skarbowego. Je to gupota, bo przeca fajermóni zarobióne tych pore złotych dokłodajóm se do swjich sikowek, abo inszych fajermóńskich wiecy. To yno u nas tak je, że jak gdo je biydny i nie robi ostudy to eszcze trzeja cosi łod niego wysmyczyć. Zaś ci ło kierych łostatnio wszyndzi słyszeć bieróm tela wiela chcóm i żodnego strachu nimajóm, bo wiedzóm, że za zdrowi każdy do tela pinidzy wiela może. Zoroz za płotym je brama za kieróm widać pieknóm chałupe przi kierej rosnóm prawie same choiny i choinki. W placu je też tam jakisi warsztat co sie ”WYMIANA” mianuje, ale je tak głymboko w zadku, że ciynżko go je uwidzieć. Tyn jejich biydny szyld s kierego nie bardzo idzie sie wywiedzieć w czym robióm ty rozmajte wymiany i w jakich łoknach wekslujóm szyby, isto klijynów im nie naganio.
Mini słownik:
fajermón - strażak,
sie dziwajóm - patrzą się
depo - strażnica,
larmo - krzyk
kansi - gdzieś,
dwiyrze - drzwi,
postrzodek - środek,
sztwiertka kwitu - ćwiartka wódki,
wórszt - kiełbasa,
wieca - rzeczy,
kiery - który,
mianuje - nazywa się,
wekslować - wymieniać.
Miyjcie sie wszedcy dobrze i wiesiołego popióntku!
Dzisiejszy tekst ma tytuł "Sie kansi zafajczy".
szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn deu_Latn szl_Latn hau_Latn lit_Latn szl_Latn als_Latn szl_Latn kon_Latn szl_Latn pol_Latn pol_Latn sun_Latn szl_Latn pol_Latn szl_Latn pol_Latn szl_Latn szl_Latn